 [image: Ardino-znak]  ОБЩИНА АРДИНО
ОБЛАСТ КЪРДЖАЛИ



Годишен отчет 
 за изпълнение на Програмата за управление на отпадъците на Община Ардино ( 2022 – 2028 г.) за 2023 г.


      Съгласно чл. 52, ал.1 от Закона за управление на отпадъците (ЗУО), програма за управление на отпадъците се разработва и изпълнява от Кмета на община Ардино.
      Община Ардино има разработена ,, Програма за управление на отпадъците за периода 2022-2028 г.“, която е  приета с Решение № 399 / 30.06.2022 г. от Общински съвет – Ардино.
      Програмата е разработена с цел да се определят необходимите мерки за изграждане на интегрирана система за управление на отпадъците в общината. Тя е отворен документ, изпълнението на който се отчита ежегодно и подлежи на актуализация при промяна на фактически и/ или нормативни условия в процес на нейната реализация.
    През 2023 година е постигнато следното:
1. Екологосъобразно управление на отпадъците:
   Община Ардино е член на Регионалното сдружение за управление на отпадъците – Кърджали, в което участват общините Кърджали, Момчилград, Крумовград, Кирково, Джебел, Черноочене. 
  Въз основа на това са определени целите и мерките за достигане на целите на програмата за периода 2022-2028 г.
  Програмата за управление на отпадъците в община Ардино обхваща дейностите по поддържане чистотата на обществени места, сметосъбиране, сметоизвозване и депониране на битови и строителни отпадъци, както и осъществяване на контрол върху тях. 
 2. Разделно събиране на битовите отпадъци на територията на общината най - малко за следните отпадъчни материали: хартия и картон, пластмаси и стъкло.
   В програмата за управление на отпадъците в община Ардино са включени 7 подпрограми от които едната е Подпрограма за разделно събиране на отпадъците.





      В плана за действие на подпрограмата са заложени няколко цели за достигане като една от тях е организиране на система за разделно събиране и извеждането им от системата на смесените битови отпадъци.
      В изпълнение на чл.19, ал.3, т.6 от Закона за управление на отпадъците, Община Ардино има сключен договор за сътрудничество с ,, РУДОМЕТ ГРУП“ ЕООД за разделно събиране на отпадъци на 22.02.2023 г. За тази  цел са закупени общо 40 бр. пластмасови контейнери от тип ,, Бобър“ 1100 л. за пластмаса, 50 бр. пластмасови кофи от 240 л. - за стъкло и 10 бр. тип ,,Бобър” за стъкло. Те са разпределени в гр. Ардино, с. Бял извор, с. Диамандово, с. Падина , с. Жълтуша.
      Допълнително през 2023 г. са закупени общо 176 бр. контейнери тип ,,Ракла” с вместимост 1100 л. като 90 бр. от тях са за разделно събиране като в системата за разделно събиране са включени и с. Млечино и с. Горно Прахово.
      В същите населени места е създадена организация за разделно събиране на отпадъци от хартия и картон от търговски, производствени обекти и администрации. 
      Понякога са констатирани и случаи, при които в контейнерите попадат и друг вид отпадък, което налага  да се извършват периодично проверки.   
      Останалите контейнери са разпределени  в гр. Ардино и по селата за смесени битови отпадъци.
       3.Осигуряване на съдове за събиране на битовите отпадъци – контейнери, кофи и други.
     Община Ардино по стопански начин организира събирането и транспортирането на ТБО до Регионалното депо в с. Вишеград, Община Кърджали.
     Всички населени места с изключение на селата Любино, Мак, Теменуга, Дойранци, Песнопой, Аврамово и Латинка са включени в системата за организирано сметосъбиране и сметоизвозване и са оборудвани със съдове за отпадъци.
     Със заповед  № 829/20.10.2023г. на Кмета на община Ардино са определени границите на районите и честотата на сметоизвозване за 2024 г. на територията на община Ардино.
     Също така със Заповед №118 /30.01.2024 г. кметове и кметски наместници на населените места в община Ардино са оправомощени като длъжностни лица от Кмета на общината да организират, контролират и отговарят за управлението на отпадъците в съответното населено място. 
      През отчетната 2023 г. от системата за организирано сметосъбиране и сметоизвозване от община Ардино са образувани, събрани и извозени 1 915 т. смесени битови отпадъци.
     На територията на Община Ардино в с. Чубрика има 16 бр. Б-Б кубове за съхранение на негодни за употреба препарати за растителна защита. През 2023 г. бяха извършени планови проверки от експерти на РИОСВ – Смолян.
    Финансирането на услугите и дейностите по сметосъбиране и сметоизвозване на битовите отпадъци, както и отчисленията по закона за управление на отпадъците се осъществява чрез събиране на такса ,, Битови отпадъци“. Тя се определя в годишен размер и е заложена в План – сметката за приходите и разходите за поддържане на чистота, сметосъбиране и сметоизвозване на Общината за съответната година.
4. Предотвратяване изхвърлянето на отпадъци на неразрешени за това места и/или създаването на незаконни сметища и организиране на почистването им.
    През 2023 г. на територията на Община Ардино не са констатирани новообразувани нерегламентирани сметища. Бяха извършени проверки от експерти на Регионална инспекция по околната среда и водите – гр. Смолян.
    При проверките не са констатирани нерегламентирани сметища и не са дадени предписания. 
     Ежегодната оптимизация на системата за организирано сметосъбиране и поддържане на ефективността й цели намаляване на нерегламентираното изхвърляне на отпадъци и намаляване на вредното им въздействие върху околната среда и човешкото здраве.
5. Поддържане на достъпна и актуална информация за дейностите с отпадъци.
     Сайтът на Община Ардино се актуализира непрекъснато, тъй като той е основен източник за информация, относно развитието на Общината, дейността на общинската администрация, свързана с изпълнение и отчитане на стратегическите политики и в частност политиката по управление на отпадъците.
    Настоящия годишен отчет ще бъде публикуван на официалната страница на общината за информиране на обществеността и заинтересованите страни.



С уважение,
Инж. ИЗЕТ ШАБАН
Кмет на община Ардинo

